SVT เล็งขาย “ไอพีโอ” ปลายก.ย.นี้ ลุยสยายปีกเข้า SET ต้นต.ค.64
SVT คาดเปิดขาย "ไอพีโอ"  ปลายเดือนก.ย.นี้ และเตรียมนำเข้าจดทะเบียนในตลาดหลักทรัพย์ฯ ได้ในช่วงต้นเดือนต.ค. 64
16 ก.ย. 2564

นายวิชา โตมานะ กรรมการผู้จัดการ สายงานวาณิชธนกิจ บล.ฟิลลิป (ประเทศไทย) ในฐานะที่ปรึกษาทางการเงินและผู้จัดการการจัดจำหน่ายและรับประกันการจัดจำหน่ายหุ้นสามัญเพิ่มทุน ของบริษัท ซันเวนดิ้ง เทคโนโลยี จำกัด (มหาชน) หรือ SVT ผู้ดำเนินธุรกิจค้าปลีกผ่านเครื่องจำหน่ายสินค้าอัตโนมัติ (Vending Machine) ภายใต้แบรนด์ SUN Vending เปิดเผยความคืบหน้าของการนำหุ้น SVT เข้าจดทะเบียนในตลาดหลักทรัพย์แห่งประเทศไทย (SET) ว่า ปัจจุบันทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้อนุมัติให้ SVT เสนอขายหุ้นแก่ประชาชนทั่วไป (IPO) แล้ว
ทั้งนี้อยู่ในช่วงของการเตรียมความพร้อม ซึ่งได้มีการเดินสายนำเสนอข้อมูล (โรดโชว์) ต่อนักลงทุนสถาบันทั้งในประเทศและต่างประเทศ รวมถึงนักลงทุนรายย่อย ซึ่งก็ได้รับการตอบรับที่ดีจากนักลงทุนเป็นอย่างดี โดยคาดว่าจะสามารถเสนอขาย หรือเปิดให้จองซื้อหุ้นดังกล่าวได้ในช่วงปลายเดือนก.ย.นี้ และนำเข้าจดทะเบียนในตลาดหลักทรัพย์ฯ ได้ในช่วงต้นเดือนต.ค. 2564
 
 